**QENDRA PËR MËSIMDHËNIEN DHE TË NXËNIT NË ARSIMIN E LARTË**

Në funksion të zbatimit të Politikës së Zhvillimit të Personelit Akademik, Universiteti i Tiranës ngre një strukturë ndihmësakademike me karakter akademik në vartësi të Rektoratit, e cila emërtohet *Qendra për Mësimdhënien dhe të Nxënit në Arsimin e Lartë (QMNAL).*

Veprimtaria e QMNAL-së do të jetë një bashkëpunim i Departamentit të Pedagogjisë dhe Psikologjisë të Fakultetit të Shkencave Sociale; të Grupeve mësimore e kërkimore të didaktikave lëndore të Fakultetit të Gjuhëve të Huaja, të Fakultetit të Historisë dhe të Filologjisë, të Fakultetit të Shkencave të Natyrës; të pedagogëve me përvojë të spikatur mësimdhënieje nga Fakulteti i Ekonomisë dhe Fakulteti i Drejtësisë; të ekspertëve të teknologjisë së informacionit dhe komunikimit të Universitetit të Tiranës si dhe të ekspertëve të huaj; të angazhuar në bazë të kontratave të bashkëpunimit me ta.

**Vizioni, misioni, objektivat e QMNAL-së**

**Vizioni**

Qendra për Mësimdhënien dhe të Nxënit në Arsimin e Lartë të bëhet një qendër ekselence e formimit dhe trajnimit pedagogjik të personelit akademik për Universitetin e Tiranës dhe për institucionet e tjera të arsimit të lartë në Shqipëri, duke dhënë ndihmesë në rritjen e cilësisë së mësimdhënies dhe të të nxënit në arsimin e lartë.

**Misioni**

Të ofrojë programe të formimit pedagogjik, të zhvillimit të vazhduar profesional për personelin akademik të cilat synojnë të zhvillojnë kompetencat pedagogjike për një mësimdhënie cilësore dhe e ndihmojnë atë të përmbushë standardet profesionale që kërkohen për mësimdhënien në arsimin e lartë, si dhe programe që të optimizojnë potencialin e të nxënit të studentëve.

**Objektivat e QMNAL-së**

1. *Ndërtimi i QMNAL-së sipas praktikave më të mira ndërkombëtare që të përmbushë me sukses misionin e saj*

Ky objektiv përcaktohet në përputhje me vizionin dhe për të përmbushur më mirë misionin e QMNAL-së. Duke qenë se një strukturë e këtij lloji nuk ekziston në Shqipëri, modelet më të mira ndërkombëtare do të ndihmonin në konceptimin dhe ngritjen e saj.

1. *Ofrimi i programeve bashkëkohore të formimit dhe të zhvillimit të vazhduar pedagogjik të personelit akademik*

Programet do të ndërtohen duke u mbështetur në vlerësimin e nevojave në nivel institucioni, në nivel vendi, në rekomandimet dhe përvojat ndërkombëtare. Programet do të synojnë formimin e kompetencave pedagogjike për një mësimdhënie cilësore në arsimin e lartë.

1. *Ofrimi i shërbimeve që mbështesin të nxënit e studentëve*

QMNAL-ja do t’u asistojë studentëve nëpërmjet trajnimeve dhe konsulencës pedagogjike për t'i ndihmuar ata të nxënë në mënyrë efektive që të përvetësojnë me sukses programin e studimit që ndjekin.

1. *Përgatitja e paketave me materiale teorike dhe praktike për formimin pedagogjik të personelit akademik dhe zhvillimin e vazhduar profesional*

Ky objektiv synon që të përgatiten materiale teorike dhe praktike për programet e formimit dhe të zhvillimit të vazhduar profesional që do të ofrohen; të krijohet biblioteka e pedagogjisë së arsimit të lartë; të përgatiten DVD për mësimdhënien në arsimin e lartë.

1. *Përgatitja e paketave me material teorik dhe praktik për të mbështetur të nxënit e studentëve*

Përgatitja e materialeve ndihmëse për të nxënit e studentëve do të ndihmojnë ofrimin e shërbimeve dhe studentët.

1. *Zhvillimi i partneriteteve*

Bashkëpunimi me ekspertët më të mirë të Universitetit të Tiranës dhe të huaj, si dhe zhvillimi i partneriteteve ndërkombëtare me universitete dhe struktura analoge jashtë vendit vlerësohet si një objektiv jetësor për përmbushjen e vizionit dhe misionit të QMNAL-së. Mbajtja e marrëdhënieve dhe ndërmarrja e veprimtarive të përbashkëta do të mundësojë shkëmbimin e përvojave dhe ofrimin e shërbimeve të cilësisë së pritshme.

**Fusha e veprimtarisë e QMNAL-së**

QMNAL-ja e zhvillon veprimtarinë në fushën e pedagogjisë së arsimit të lartë dhe ofron këto programe dhe shërbime:

I. Programi i Formimit Pedagogjik të Personelit Akademik;

II. Programi i Zhvillimit të Vazhduar Profesional të Personelit Akademik;

III. Programi që mbështet të nxënit e studentëve;

IV. Publikime për pedagogjinë e arsimit të lartë.

Aktivizimi i programeve do të kryhet në varësi të nevojave dhe të mundësive financiare.

1. **Programi i Formimit Pedagogjik të Personelit Akademik**

Programi i Formimit Pedagogjik të Personelit Akademik (PFPPA) ka si mision formimin pedagogjik të personelit akademik për të përmbushur në mënyrë cilësore kompetencat pedagogjike të profesionit të pedagogut. Ky program synon formimin e kompetencave pedagogjike për mësimdhënien në arsimin e lartë. Programi ofrohet në nivel universiteti nga Qendra për Mësimdhënien dhe të Nxënit në Arsimin e Lartë.

Programi i Formimit Pedagogjik të Personelit Akademik do të ofrohet në dy forma:

* + 1. *Kurs i plotë i formimit pedagogjik për mësimdhënie në arsimin e lartë*

Ky kurs do të ofrohet për personelin e ri akademik të punësuar rishtas që nuk zotëron formim pedagogjik nëpërmjet studimeve të kryera universitare, për personelin akademik të kategorisë asistent lektor që është në detyrë, por që nuk ka marrë formim pedagogjik nëpërmjet studimeve universitare apo trajnimeve gjatë karrierës. Programi do të ofrohet edhe për këdo që është pedagog në një institucion tjetër të arsimit të lartë, që është i interesuar të ndjekë këtë kurs, si dhe për këdo që aspiron të punësohet në një institucion të arsimit të lartë në një të ardhme.

Programi i kursit të plotë të formimit pedagogjik përfshin tri fusha: fusha e mësimdhënies, fusha e disiplinës mësimore dhe fusha e vlerave profesionale.

Kursi i plotë i formimit pedagogjik është i detyrueshëm. Në përfundim të tij lëshohet certifikata e formimit pedagogjik për mësimdhënie në arsimin e lartë.

* + 1. *Kurse të shkurtra për plotësim të formimit pedagogjik*

Kurset e shkurtra ofrohen sipas nevojave të identifikuara për ato module që plotësojnë formimin tërësor pedagogjik. Për këtë qëllim ofrohen module të veçanta nga Kursi i plotë i formimit pedagogjik. Në përfundim të kurseve të shkurtra jepet certifikata për plotësim të formimit pedagogjik për mësimdhënie në arsimin e lartë.

1. **Programi i Zhvillimit të Vazhduar Profesional të Personelit Akademik**

Programi i Zhvillimit të Vazhduar Profesional të Personelit Akademik (PZHVPPA) ofrohet për gjithë personelin akademik të Universitetit të Tiranës në detyrë, në kuadrin e zhvillimit profesional gjatë karrierës dhe synon të përditësojë dhe përmirësojë kompetencat pedagogjike të personelit akademik gjatë karrierës. Ky program ofrohet edhe për trajnimin e drejtuesve të njësive bazë dhe të grupeve mësimore e kërkimore në ndihmë të kryejes së veprimtarisë drejtuese, menaxhuese dhe administrative.

Ky program ofrohet nëpërmjet këtyre formave: *kurse të shkurtra, ditë të informimit***,** *ditë të zhvillimit profesional, viti sabatik, vizita studimore, pjesëmarrje në rrjete dhe shoqata profesionale.*Për të realizuar këtë program mund të përdoren *trajnime*, *workshope, konferenca, seminare, shkollë verore, telekonferenca, webinar, mentorim.*

1. *Kurset e shkurtra* ofrohen në nivel universiteti sipas nevojave të identifikuara dhe me një tematikë të caktuar, si për shembull për risi pedagogjike në arsimin e lartë; për kërkimin shkencor; për krijimin e hapësirës së mësimdhënies dhe të nxënit në arsimin e lartë; për drejtimin, menaxhimin dhe administrimin e arsimit të lartë; për përdorimin e teknologjisë digjitale në arsimin e lartë; për dosjen e mësimdhënies, etj. Në përfundim të kurseve të shkurtra jepet certifikata përkatëse. Qendra për Mësimdhënien dhe të Nxënit në Arsimin e lartë paraqet planin e kurseve të shkurtra që ofron për çdo vit akademik.
2. *Ditë të informimit* *për nismat e universitetit, njësisë kryesore, njësisë bazë.*

Veprimtaritë e parashikuara në kuadrin e kësaj forme të zhvillimit profesional synojnë të njohin personelin akademik me nismat, programet, projektet e universitetit, njësisë kryesore dhe të njësisë bazë. Parashikohen 1-2 ditë të tilla në vit.

1. *Ditë të zhvillimit profesional*. Agjenda e këtyre ditëve përcaktohet në bazë të nevoja të identifikuara paraprakisht. Ditët e zhvillimit profesional organizohen në nivelin e njësive kryesore dhe të njësive bazë. Veprimtaritë mund të zhvillohen si workshop, webinar, seminar, konferencë.

*c.1. Dita e zhvillimit profesional për mësimdhënien, të nxënit, kërkimin*

Veprimtaritë e parashikuara në kuadrin e kësaj forme të zhvillimit profesional synojnë t’i japin mundësi personelit akademik të shkëmbejë përvojat më të mira për mësimdhënien, kërkimin, të reflektojë për praktikat e mësimdhënies, të përmirësojë pedagogjinë dhe të sigurojë përsosmërinë e të nxënit të studentëve. Parashikohen 3 - 4 ditë të tilla në vit. Organizohen në nivelin e njësisë bazë dhe të grupit mësimor e kërkimor.

*c.2. Dita e zhvillimit profesional për shërbimet* *digjitale*, të sekretarisë digjitale, të bibliotekës digjitale, për përdorimin e pajisjeve dhe aplikacioneve të reja digjitale, etj. Parashikohen 1-2 ditë të tilla në vit. Organizohen në bazë universiteti ose nga njësia kryesore.

1. *Viti sabatik.*Kjo formë e zhvillimit akademik realizohet sipas parashikimeve në aktet ligjore dhe nënligjore në fuqi.
2. *Vizitat studimore* në universitete ose institucione të tjera brenda ose jashtë vendit për të shkëmbyer përvoja që mund të zgjasin nga disa ditë deri në dy javë.
3. *Pjesëmarrje në rrjete dhe shoqata profesionale***.** Anëtarësimi dhe ndjekja e veprimtarive mund të jetë individuale ose në grup.

Pjesëmarrja në veprimtari të zhvillimit të vazhduar profesional dokumentohet dhe depozitohet në dosjen e pedagogut.

1. **Programi që mbështet të nxënit e studentëve**

Programi që mbështet të nxënit e studentëve ofron një sërë shërbimesh për studentët e Universitetit të Tiranës për t'i ndihmuar ata të optimizojnë potencialin e tyre të të nxënit. Këto shërbime përfshijnë: kurse të shkurtra për të nxënit; konsulencë pedagogjike; trajnim për përgatitjen e punimeve të kursit, temave të diplomës, disertacionit; trajnim për përdorimin e teknologjisë mësimore; për menaxhimin e kohës së studimit; për aftësitë ekzekutive; për përballimin e stresit të provimeve, etj.

1. **ROGRAMI I KURSIT TË PLOTË TË FORMIMIT PEDAGOGJIK PËR MËSIMDHËNIEN NË ARSIMIN E LARTË**

**TË DHËNA TË PËRGJITHSHME**

|  |  |
| --- | --- |
| **Qëllimi** | Kursi synon të pajisë pedagogët me kompetenca profesionale pedagogjike për të përmbushur me profesionalizëm rolin e mësimdhënësit |
| **Audienca** | Pedagogë të rinj, të pranuar rishtas; pedagogë që nuk zotërojnë formim pedagogjik, kandidatë të mundshëm për t’u punësuar si pedagogë |
| **Kohëzgjatja** | 12 javë, 4 ditë në javë nga 3 orë/ 24 javë, 2 ditë në javë nga 3 orë/ ose në një shtrirje tjetër sipas mundësisë |
| **Kredite** | 15 kredite = 375 orë nga të cilat 144 orë pjesëmarrje në trajnim dhe 231 orë studim individual |
| **Rezultate të të nxënit pas përfundimit të kursit** | Pas përfundimit të këtij kursi, pedgogu do të jetë i aftë:   1. Të njohë dhe të përmbushë rolet kryesore të pedagogut 2. Të përdorë në mënyrë efektive metodologji të mësimdhënies në arsimin e lartë; 3. T të organizojë të nxënit efektiv në përputhje me karakteristikat e studentëve; 4. Të planifikojë, të kryejë dhe të analizojë vlerësimin e studentit; 5. Të ushtrojë kompetencën digjitale; 6. Të përgatisë dokumentacionin akademik sipas standardeve; 7. Të veprojë sipas vlerave profesionale në arsimin e lartë; 8. Të reflektojë për sfidat potenciale dhe mundësitë brenda kontekstit të mësimdhënies. |
| **Vlerësimi** | Me dosje profesionale e cila përmban këto produkte:   1. Dokument i filozofisë së mësimdhënies 2. Dokument i programit mësimor të lëndës 3. Paraqitje metodologjike e zhvillimit të mësimit në formën e diskutimit/ të debatit/ të studimit të rastit/të zgjidhjes së problemit/ të analizës së evidencave 4. Dokument i politikës së vlerësimit 5. Një paketë testi për provim për lëndën përkatëse mësimore/kritere për vlerësimin e një detyre 6. Përgatitje e materialeve digjitale: prezantime në PPT/video/faqe në web e pedagogut |
| **Trajnues** | Pedagogë të Departamentit të Pedagogjisë dhe të Psikologjisë të FShS të UT-së, pedagogë të grupeve mësimore-kërkimore të didaktikave lëndore të FGjH, FHF, FShN, pedagogë me përvojë të spikatur në mësimdhënie të FE dhe FD, specialistë të TIK të UT-së, ekspertë të huaj. |

**PËRMBAJTJA E PROGRAMIT TË FORMIMIT PEDAGOGJIK**

|  |  |  |  |  |  |
| --- | --- | --- | --- | --- | --- |
| **Metodologji e mësimdhënies**  **(3 kredite) 75 orë**  **30 orë pjesëmarrje në trajnim**  **40 orë studim individual** | **Të nxënit**  **2 (kredite) 50 orë**  **18 orë pjesëmarrje në trajnim**  **32 orë studim individual** | **Vlerësimi**  **(3 kredite) 75 orë**  **30 orë pjesëmarrje në trajnim**  **40 orë studim individual** | **Kompetenca digjitale**  **(3 kredite) 75 orë**  **30 orë pjesëmarrje në trajnim**  **40 orë studim individual** | **Përgatitje e dokumentacionit akademik**  **(2 kredite) 50 orë**  **18 orë pjesëmarrje në trajnim**  **32 orë studim individual** | **Vlera profesionale**  **(2 kredite) 50 orë**  **18 orë pjesëmarrje në trajnim**  **32 orë studim individual** |
| **Mësimdhënia në arsimin e lartë**   * Kultura e re e mësimdhënies * Mësimdhënia në kuadrin e Procesit të Bolonjës * Qasje të mësimdhënies në arsimin e lartë | **Si nxënë studentët**   * Karakteristika të të nxënit të studentëve * Stilet e të nxënit | **Roli i vlerësimit në arsimin e lartë**   * Rëndësia e vlerësimit në arsimin e lartë * Qëllimet e vlerësimit * Parimet e vlerësimit * Rolet e pedagogut si vlerësues * Filozofia e vlerësimit | **Kompetenca digjitale**   * Kuptimi i kompetencës digjitale * Standarde të kompetencës digjitale për pedagogun | **Programi i studimit**   * Skicimi i programit të studimit * Përcaktimi i krediteve * Programi i studimit në fushën përkatëse | **Standarde profesionale të pedagogëve**   * Dimensione të standardardeve * Standarde për njohuritë profesionale * Standarde të vlerave profesionale |
| **Mësimdhënia me në qendër studentin**   * Konceptimi * Rolet e pedagogut dhe studentit * Modele | **Modele të të nxënit**   * Modele të të nxënit * Përdorimi i modeleve të të nxënit | **Lloje punimesh dhe detyrash për vlerësim**   * Studim rasti * Ese * Teste objektive * Teste subjektive * Prezantime * Dokumente politikash * Postera * Analizë evidencash * Simulime * Produkte në media * Propozime kërkimi * Pjesëmarrje në mësim * Dosje | **Mësimit në distancë:**  **modele dhe metoda**   * Modele të mësimit në distancë * Metoda të mësimit në distancë * Aspekti human i mësimit online * Rolet e pedagogut dhe studentit në klasën virtuale | **Përgatitja e programit mësimor të lëndës**   * Elemente të programit mësimor të lëndës * Përgatitja e programit mësimor të lëndës | **Komunikimi organizacional**   * Komunikimi me studentët * Komunikimi me kolegët * Komunikimi me bashkëpunëtorët |
| **Mësimdhënia e bazuar në kompetenca**   * Konceptimi * Rolet e pedagogut dhe studentit * Modele | **Krijimi i mjedisit të të nxënit**   * Forma të hapësirës së të nxënit * Hapësira për të shkruar * Hapësira për dialog * Hapësira reflektuese * Hapësira digjitale * Transformimi i hapësirës | **Ndërtimi i testeve**   * Ndërtimi i testeve objektive * Ndërtimi i testeve subjektive | **Mësimi online, mësimi i kombinuar dhe mësimi i alternuar**   * Katakteristika dhe modele të mësimit online * Karakteristika dhe modele të mësimit të kombinuar * Përdorime të mësimit të alternuar | **Shkrimi i rezultateve të të nxënit**   * Kuptimi i rezultateve të të nxënit * Lloje të rezultateve të të nxënit * Shkrimi i rezultateve të të nxënit | **Bashkëpunimi profesional**   * Puna në ekip * Shkëmbimi i përvojave |
| **Mësimdhënia e bazuar në evidencë dhe kërkim**   * Konceptimi * Rolet e pedagogut dhe studentit * Modele | **Motivimi i studentëve**   * Roli i studentit * Roli i përmbajtjes mësimore * Roli i pedagogut * Roli i metodave të mësimdhënies * Roli i vlerësimit * Roli i mjedisit të të nxënit | **Planifikimi i vlerësimit**   * Taksonomia e objektivave * Përzgjedhja e metodave të vlerësimit bazuar në taksonominë e objektivave * Përcaktimi i tabelës së specifikimeve për vlerësimin * Ndërtimi i paketës së testit | **Përgatitja e materialeve digjitale**   * Parime për përgattijen e materialeve mësimore digjitale * Përgatitja e videove * Përgatitja e prezantimeve në PPT * Përgatitja e audiove | **Dosja e pedagogut**   * Rëndësia e dosjes * Elemente të dosjes | **Praktika reflektive**   * Vlerësimi dhe reflektimi për veprimtarinë vetjake * Vlerësimi i kolegëve |
| **Mësimdhënia e bazuar në praktikë**   * Konceptimi * Rolet e pedagogut dhe studentit * Modele | **Mentorimi i studentëve**   * Qëllime të mentorimit * Modele të mentorimit * Programi i mentorimit * Marrëdhëniet në mentorim | **Mënyra të kryrjes së vlerësimit**   * Provimi * Puna në grup * Vlerësimi në klasë * Vlerësimi online * Vlerësimi nga shtëpia | **Burimet digjitale**   * Përzgjedhja e burimeve digjitale * Krijimi dhe modifikimi i burimeve digjitale * Menaxhimi, ruajtja dhe ndarja e burimeve digjitale | **Demonstrim praktik**   * Zbatime në disiplinën mësimore përkatëse | **Ndershmëria akademike**   * Aspekte të ndershmërisë akademike * Respektimi i ndershmërisë akademike |
| **Përdorimi i leksioneve me grupe të mëdha dhe të vogla**   * Konceptimi * Rolet e pedagogut dhe studentit * Modele | **Demonstrim praktik**   * Zbatime në disiplinën mësimore përkatëse | **Vlerësimi i kompetencave dhe punimeve të studentëve**   * Vlerësimi i kompetencave * Përcaktimi i kritereve për esetë * Përcaktimi i kritereve për studimin e rastit * Përcaktimi i kritereve për dokumentin e politikave * Përcaktimi i kritereve për projektet kërkimore | **Përdorimi i platformëve digjitale**   * Përdorimi i platformës digjitale për mësim * Përdorimi i platformave digjitale për komunikim * Përdorimi i platformave digjitale për vlerësim |  | **Demonstrim praktik**   * Zbatime në disiplinën mësimore përkatëse |
| **Përdorimi i diskutimit dhe debatit**   * Konceptimi * Rolet e pedagogut dhe studentit * Modele |  | **Përdorimi i vlerësimit për të nxitur të nxënit dhe për sukses**   * Dhënia e fidbekut për punën e vlerësuar * Përdorimi i vlerësimit për të nxitur zhvillimin e aftësive të studimit * Përgatitja e studentëve për të dalë me sukses në vlerësim | **Mbështetja e zhvillimit të kompetencës digjitale të studentëve**   * Përdorimi i teknologjisë digjitale për të bashkëvepruar dhe bashkëpunuar me studentët * Përdorimi i teknologjisë digjitale për të mbështetur të nxënit e studentëve |  |  |
| **Mësimdhënia efektive**   * Karakteristika të mësimdhënies efektive * Probleme që ndeshen gjatë mësimdhënies |  | **Vlerësimi elektronik**   * Përdorimi i teknologjisë digjitale për vlerësimin formues dhe përmbledhës * Analiza e evidencës digjitale për veprimtarinë dhe performancën e studentit * Përdorimi i teknologjisë digjitale për t’u dhënë fidbek studentëve | **Krijimi i faqes digjitale të pedagogut në web**   * Qëllimi * Përmbajtja e faqes * Skicimi i faqes |  |  |
| **Filozofia e mësimdhënies**   * Kuptimi dhe rëndësia e filozofisë së mësimdhënies * Përmbajtja e filozofisë së mësimdhënies * Stili i mësimdhënies * Modele të filozofisë së mësimdhënies |  | **Demonstrim praktik**   * Zbatime në disiplinën mësimore përkatëse | **Demonstrim praktik**   * Zbatime në disiplinën mësimore përkatëse |  |  |
| **Demonstrim praktik**   * Zbatime në disiplinën mësimore përkatëse |  |  |  |  |  |